Havde jeg dog blot læst Trustpilot anmeldelser af den elendige funktionalitet i Dysons webshop inden jeg købte en hårtørrer til min kone 30 november 2020. Som hun desværre synes var for stor og tung, så jeg sendte en mail til Dyson efter at have ledt forgæves på hjemmesiden efter en returseddel. Dén mail har jeg stadig ikke fået svar på her 11. januar 2021. Men jeg har to gange talt med forbløffende venlige kvindelige medarbejdere i kundeservice, som kunne bekræfte, at min anmodning om returseddel var modtaget, men at de ikke selv havde kompetence til at sende en sådan mail. Det tilkom alene en overbebyrdet logistikafdeling.Det er simpelthen skandaløst dårligt.Selv om jeg altid har været stor beundrer af Dysons innovative produkter - så har jeg nok købt mit sidste Dyson produkt. Det er så pinligt, at man i 2020 ikke er i stand til at drive en webshop. Så burde man nok overlade det til andre.